b'\n_START_ARTICLE_\nFrekven\xc4\x8dni pretvornik\n_START_PARAGRAPH_\nFrekven\xc4\x8dni pretvornik je naprava, katera se uporablja za spreminjanje hitrosti tro faznega asinhronskega elektromotorja.\n_START_SECTION_\nOpredelitev\n_START_PARAGRAPH_\nV sodobnih aplikacijah se vedno pogosteje pojavlja potreba po pogonih s spremenljivo hitrostjo, tukaj nastopijo frekven\xc4\x8dni  pretvorniki, ki poleg mo\xc5\xbenosti vodenja po hitrosti omogo\xc4\x8dajo tudi vodenje po navoru in preko nastavljanja magnetnega pretoka (fluksa) tudi optimizacijo izkoristka.\n_START_SECTION_\nDelovanje\n_START_PARAGRAPH_\nFrekven\xc4\x8dni pretvornik nam omogo\xc4\x8da, da s spreminjanjem frekvence in napetosti reguliramo oziroma krmilimo asinhronski motor. Spreminjanje frekvence in napetosti pri krmiljenju poteka po funkciji U/f=konst, zato je primeren tudi za mehki zagon asinhronskega motorja. Pri regulaciji pa ni nujno, da je U/f=konst.\n_START_SECTION_\nUporaba\n_START_PARAGRAPH_\nZa zahtevnej\xc5\xa1e aplikacije, kot so pozicioniranje, zahteva po konstantni hitrosti ne glede na breme(neenakomerna obremenitev), pa izberemo frekven\xc4\x8dni pretvornik ki podpira vektorsko regulacijo (1% odstopanja), za \xc5\xa1e ve\xc4\x8djo natan\xc4\x8dnost pa frekven\xc4\x8dni pretvornik z vektorsko regulacijo in povratno vezavo, na katero ve\xc5\xbeemo impulzni dajalnik (encoder) za \xc5\xa1e bolj natan\xc4\x8dno vektorsko regulacijo (0,1% odstopanja).\n_START_SECTION_\nIzbira\n_START_PARAGRAPH_\nIzbira tipa frekven\xc4\x8dnega pretvornika je odvisna od aplikacije oziroma funkcije, v primeru da \xc5\xbeelimo frekven\xc4\x8dni pretvornik uporabljati samo kot mehki zagon ali pa za povi\xc5\xa1anje oziroma pomanj\xc5\xa1anje konstantne hitrosti nekega motorja izberemo najosnovnej\xc5\xa1i tip oziroma je lahko najcenej\xc5\xa1i, medtem ko je za zahtevnej\xc5\xa1e aplikacije, kot je pozicioniranje potrebno izbrati frekven\xc4\x8dni pretvornik z mo\xc5\xbenostjo vektorske regulacije._NEWLINE_V kolikor asihronski motor preide v generatorski na\xc4\x8din, je potrebno priklju\xc4\x8diti dodatni upor na frekven\xc4\x8dni pretvornik da se generirana energija sprosti na dodatnemu uporu._NEWLINE_Izgled dodatnega upora:\n_START_SECTION_\nNastavitve in monta\xc5\xbea\n_START_PARAGRAPH_\nFrekven\xc4\x8dni pretvorniki se med seboj razlikujejo po na\xc4\x8dinu monta\xc5\xbee, mo\xc4\x8di, velikosti, funkciji,  v primeru da je frekven\xc4\x8dni pretvornik druge znamke pa \xc5\xa1e po na\xc4\x8dinu parametriranja je potrebno pred delom temeljito prebrati prilo\xc5\xbeena navodila.\n_START_SECTION_\nParametriranje frekven\xc4\x8dnega pretvornika\n_START_PARAGRAPH_\nParametriranje oziroma nastavljenje parametrov pomeni, da s spreminjanjem parametrov spreminjamo delovanje frekven\xc4\x8dnega pretvornika s tem pa tudi asinhronskega motorja._NEWLINE_Na\xc4\x8dinov parametriranje je ve\xc4\x8d, nekateri frekven\xc4\x8dni pretvorniki podpirajo parametriranje s pomo\xc4\x8djo tipkovnice na samemu frekven\xc4\x8dniku ali pa preko vmesnika na osebnemu ra\xc4\x8dunalniku,\n_START_SECTION_\nVarnost\n_START_PARAGRAPH_\nFrekven\xc4\x8dni pretvorniki se zelo grejejo, zato pri nepravilni monta\xc5\xbei lahko preide do po\xc5\xbeara, ter seveda po\xc5\xa1kodbe frekven\xc4\x8dnega pretvornika. _NEWLINE_Ker frekven\xc4\x8dni pretvornik manipulira z enosmerno napetostjo, za glajenje nosmerne napetosti pa so uporabljeni kondenzatorji je potrebno po vsakemu izklopu (pred posredovanjem) po\xc4\x8dakati dolo\xc4\x8den \xc4\x8das (naveden v navodilih frekven\xc4\x8dnega pretvornika), da se kondenzatorji izpraznijo oziroma se sprosti napetost na DC linku._NEWLINE_Za frekven\xc4\x8dni pretvornik je zelo pomembna tudi (elektro) vezava, vsaka napaka (menjava polaritete, priklop dovoda na izhod,...) pri vezavi lahko uni\xc4\x8di frekven\xc4\x8dni pretvornik.\n_START_SECTION_\nNekateri primeri frekven\xc4\x8dnega pretvornika\n_START_PARAGRAPH_\nNekateri primeri razli\xc4\x8dnih znamk so prikazani na desni strani.'